《送舅氏王亨道知湖州》
宋代·秦熺

暂别甘泉豹尾中，隼旟仍驻水晶宫，
文昌地禁论思久，燕寝香凝簿领空。
可但龚黄宜共理，使应颜谢与同风。
饱闻回老榴皮字，试问溪头鹤发翁。

作者简介：(—1161）江宁人，字伯阳。秦桧子。本桧妻兄王子，桧以为嗣。高宗绍兴十二年进士。以秘书少监领国史。因太后自北还，熺自颂其父功德凡二千余言。十五年，除翰林学士兼侍读。十八年，迁知枢密院事。二十五年，桧病笃，谋取相位未果，遂致仕。卒赠太傅。